Herning For et år siden blev han hentet til FC Midtjylland som en profil med både landskampe og Champions League-erfaring på cv'et. Men nu er østrigske Daniel Royer færdig i FC Midtjylland. Det erfarer Herning Folkeblad torsdag. Avisen skriver, at den 26-årige kantspiller er tæt på et skifte til den amerikanske topklub New York Red Bulls.

Handlen ventes at blive en realitet allerede i denne uge, hvis Daniel Royer klarer det obligatoriske lægetjek i USA.

- Det er korrekt, at vi arbejder på at finde en ny klub til Daniel, og lige nu er der forskellige muligheder i spil. Men jeg kan ikke fortælle, hvilke klubber, det drejer sig om, siger Claus Steinlein, sportsdirektør hos FC Midtjylland, til Herning Folkeblad.

Ifølge Herning Folkeblads kilder smider New York Red Bulls cirka 1,5 millioner kroner for Daniel Royer, som i juli 2015 kom til FCM fra østrigske Austria Wien.

Læs mere i dagens avis.

Læs også

Royer færdig i FCM: Tæt på amerikansk topklub

+Abonnement